Narva maantee (Tallinn)

Narva maantee on üks Tallinna peamagistraaltänavaid. See läbib Kesklinna ja Lasnamäe linnaosa.

Ajalooline Tallinnast Narva kulgev tee algas kunagise Tallinna linnamüüri juures asuva Viru värava kohalt ning kulges sealt itta. Tänapäeval saab Narva maantee ametlikult alguse Viru väljakult, kulgeb läbi Kadrioru, kus ristub Pirita teega, kulgeb seejärel lauluväljakust lõuna poolt nõlvast üles, kus jõuab Lasnamäele, kulgeb mööda pankrannikut ja jõuab üle Pirita jõe viiva Iru silla taga Tallinna piirini. Edasi kulgeb see Vana-Narva maanteena. Nüüdisajal Narva suunduv Tallinna–Narva maantee algab Peterburi teelt.
pisi|Narva maantee algus. Paremal Viru keskus
pisi|Triumph Plaza, Narva maantee 7

 Ajalugu 
pisi|left|Vaade Vana-Viru tänavale, Narva maantee algusele (praeguse Viru ringi kohal) kunagise Rotermanni kaubamaja kõrval (pärast 1849. aastat, repro maalist, autor teadmata)
pisi|left|Vasakul Tallinna Aleksandri Gümnaasiumi hoone ja vaade Narva maanteele Vene turule (1882/1890). Charles Borchardti foto
pisi|left|Vaade Vene turule ja Narva maanteele 1928. aastal IX üldlaulupeo rongkäiguga
pisi|Hobutramm Narva maanteel (enne 1918. aastat)
pisi|Narva maantee ja Tallinna sadam, 1914
pisi|left|Narva maantee 15 (1937)
pisi|left|Narva maantee 39 (1939)
pisi|Narva maantee 21 ja hotell Room (Narva mnt 20) (1939)

Narva maantee (varasemas kirjapildis ka Narvamaantee) ja selle osad Tallinnas on kaugemas minevikus kandnud ka nime Viru maantee, saksa keeles Wierscher Weg (1743), Wesenbergsche Straße (1801), Narvsche Straße, Narwsche Straße, St. Peterburgsche Straße, Catharinenthalsche Straße, vene keeles Петербургская дорога, Нарвская улица.Narva maantee, EKI KNAB: Eesti - Eesti Keele Instituut, Eesti kohanimed (vaadatud 04.07.2021) 

Ajalooline Tallinnast Narva kulgev tee algas linnamüüri juurest Viru värava kohalt, läks praeguse Jõe tänava kohal üle Härjapea jõe viiva silla ning kulges sealt edasi mööda mere randa ida poole. 19. sajandi algul nimetati endise Vene turu (praeguse Viru väljaku) ja Narva maantee alguse piirkonda Narva eeslinnaks. Narva maantee sillutati munakividega 1852. aastal.Robert Nerman, Vanalinna tänavad said kivikatte, eeslinnade elanikud neelasid tolmu, Postimees, 21. detsember 2006 Saksa okupatsiooni ajal 17. oktoobrist 1941 kuni 22. septembrini 1944 kandis osa tänavast Viru väljakust kuni Pirita tee alguseni Adolf Hitleri nime (saksa keeles Adolf-Hitler-Straße).

Aastatel 1849–1850 ehitati Vene turu põhjaküljele arhitekt I. Jefimovi projekti järgi kahekorruseline Christian Abraham Rotermannile kuulunud kivihoone (Rotermanni kaubamaja), mille teisel korrusel asusid eluruumid ja esimesel korrusel kauplused. 1871. aastal müüdi kaubamaja hoone Tallinna linnale ja algses Narva maantee 1 hoones (tänapäeval Viru väljak 2) alustas 31. mail 1871 tegevust 1872–1917 Tallinna Aleksander I Gümnaasium ning seejärel Tallinna Linna I Tütarlaste Gümnaasium, Tallinna III Gümnaasium, III Reaalkool ja Tallinna III keskkool.Tallinna 3. Gümnaasium, 1916–1944. TLA.302, Tallinn City Archives

Narva maantee 2 hoone hävines 1944. aasta märtsipommitamisel. Narva maantee 2 ja 4 varemed lammutati pärast sõda ning nende kohale rajati väljak. Narva maantee 2 number (maantee algus) liikus edasi Narva maantee 6.

Narva maantee 3 asus bensiinijaam ja puumaja, mis lammutati 1979. aastal. Avati 1923. aasta kevadel AS Silva poolt, pärast Silva pankrotti (1931) Shelli bensiinijaam.

Narva mnt 4 asus aastatel 1917–1929 Kohvik LindenAndres Klemet. Tallinna vanad kohvikud. Kultuur ja Elu, 4/2009 ja aastatel 1929–1944 Eesti Kunstimuuseum, hoone hävines 1944. aasta märtsipommitamisel. 

Narva maantee 5 asunud kaks 19. sajandi lõpus ehitatud kivimaja, kus asus Lasnamäe linnaosavalitsus, lammutati enne Foorumi Ärikeskuse ehitust 2000. aastate keskel.

Narva mnt 6 asus OÜ Tarmo ja/või Baltonafta bensiinijaam aastatel 1929–1932. Narva maanteel nr 6 maja ees asunud bensiinijaam suleti Tallinna Linnavalitsuse otsusega 1. aprillist 1933.Eesti autajaloo leheküljed. http://eag.vanatehnika.ee/ (vaadatud 10.09.2020)

Aadressil Narva mnt 6a asus Beljajevi Tütarlaste Gümnaasium, 1923–1931 Vene õppekeelega Tallinna linna ühendatud humanitaar- ja reaalgümnaasium ja seltsi Vene kool Eestis Vene eraühishumanitaargümnaasium.

1931 ehitati hoone ümber, siia lisati juurdeehitis ning sellest tehti erahaigla (arhitekt Johann Ostrat). Esimene lastenõuandla avati Tallinnas aadressil Liivalaia tänav 6 Ameerika Punase Risti poolt 1921. aastal. 1940. aasta 1. novembril avati esimene lastehaigla Tallinna I Sünnitusmaja juures Sakala tänav 32 ja 1941. aastal koliti lastehaigla Pärnu maantee 67, kus oli juba 75 voodikohta. 1944. aasta märtsipommitamisel sai lastehaigla kannatada ning viidi ajutiselt Saue valla ühte koolimajja. Septembris 1944 jätkati 50 kohaga tööd Diakoonia Haiglas Pärnu maantee 102.

Pärast sõda sai hoone aadressiks Narva maantee 2. 1946. aastal viidi Diakoonia Haiglast aadressil Pärnu maantee 102 I Lastehaigla ja Tallinna Linna Lastehaigla üle majja aadressil Narva mnt 2.LASTETERVISHOIUASUTUSTE ARENG TALLINNAS. Ajalugu. www.lastehaigla.ee, (vaadatud 11.12.2022)Kalender-märkmik. Eesti NSV Ajalehtede-ajakirjade kirjastus. Tallinn, lk 130 1973. aastal ühendati II ja III Lastepolikliinik Kesklinna Lastepolikliinikuks asukohaga Narva mnt 2, 1979. aastal kolis Kesklinna Lastepolikliinik aadressile Ravi tänav 2 (uus hoone Ravi tänav 27 valmis 1986. aastal). Lammutati 1979. aastal.

Narva maantee 9 ja Jaama tänav (nüüd Hobujaama tänava) nurgal asus bensiini- ja hooldejaam, mille avas juunis 1924 Caucasian Oil Company, hiljem omanik AS Eesti Petrol. Tuntud ka kui "Standard bensiinijaam".

1930. aastail asus Vene turu põhjapoolsel küljel, Narva maantee alguses liiniautobusside lõpp-peatus, kahe maailmasõja vahel oli Rotermanni kaubamaja hoone kaugbussiliinide oote- ja alguspaik.

Narva mnt 20 asus hotell Room (nimetatud Rooma järgi)Tallinnan opas, YLEISEN SANOMALEHTITOIMISTON (G. PAJUN) KUSTANTAMA TALLINN, HARJU TANAV 43. TEL. 444-21. R. Tohver & Ko trükk, Tallinna 1937, lk 7, mis hävines 1944. aasta märtsipommitamisel.

Narva mnt 24 algses hoones asus Narva mnt apteek.Tallinna teateid. Narva mnt. apteek, A. Hitleri 24 (tel. 304-27). Eesti Sõna nr 298, 28. detsember 1942

2015. aastal leiti Kadrioru pargi naabruses Tivoli elurajooni rajamise käigus keskaegsete kogede vrakid,Tivoli elamukvartali ehitus pakkus ehitajale palju üllatusi, moodnekodu.delfi.ee, 17.08.2017 mis asusid 200 meetri kaugusel tänapäevasest merepiirist. Üks laevavrakk toimetati Tallinna Lennusadamasse rekonstrueerimiseks ning teine uputati ajutiselt Tallinna lahte, et selle seisukord säiliks. Üks koge on välja pandudKoge, meremuuseum.ee (vaadatud 20.12.2020) Eesti Meremuuseumi Paks Margareeta muuseum-külastuskeskuse sisehoovis.Tallinna Lennusadamas algasid tööd keskaegse laevavraki viimiseks Paksu Margareeta sisehoovi. www.delfi.ee, 5. aprill 2019

 Asukoht ja ümbrus 
Narva maantee algab Viru väljakult, kulgeb läbi Kadrioru, kus ristub Pirita teega, seejärel lauluväljakust lõuna poolt nõlvast üles, kus jõuab Lasnamäele, kulgeb mööda pankrannikut ja jõuab Iru silla taga Tallinna piirini. Edasi kulgeb see Vana-Narva maanteena. Tänapäevane Narva suunduv Tallinna–Narva maantee algab Peterburi teelt.

Algusest lõpu poole minnes ristub Narva maantee Ants Laikmaa tänavaga (paremalt), Hobujaama tänavaga (vasakult), Maneeži tänavaga (paremalt), Villem Reimani tänavaga (paremalt), Parda tänavaga (vasakult), Pronksi tänavaga (paremalt), Jõe tänavaga (vasakult), Aedvilja tänavaga (vasakult), Kreutzwaldi tänavaga (paremalt), Vase tänavaga (paremalt), Jüri Vilmsi tänavaga (paremalt), Lydia Koidula tänavaga (paremalt), A. Weizenbergi tänavaga (paremalt), Petrooleumi tänavaga (vasakult), Tormi tänavaga (paremalt), Filmi tänavaga (vasakult), Bensiini tänavaga (vasakult), Lahe tänavaga (paremalt), Jaan Poska tänavaga (paremalt), Reidi teega (vasakult), Pirita teega (vasakult), Oru tänavaga (paremalt), Kuristiku tänavaga (paremalt), Võidujooksu tänavaga (paremalt), Turba tänavaga (paremalt), Mäe tänavaga (vasakult), J. Smuuli teega (paremalt), Vana-Kuuli tänavaga (paremalt), Lavamaa tänavaga (paremalt), Meeliku tänavaga (paremalt), Kiviriku tänavaga (paremalt), Puju tänavaga (paremalt), Martsa tänavaga (paremalt), Jussikalda tänavaga (vasakult), Tondiraba tänavaga (paremalt), Mustakivi teega (paremalt), Kihnu tänavaga (paremalt), Saaremaa puiesteega (paremalt), Kose teega (vasakult), Vormsi tänavaga (paremalt), Kelluka teega (vasakult), Priisle teega (paremalt), Lõosilma teega (vasakult), Kuukressi teega (vasakult), Vabaõhukooli teega (vasakult), Ussimäe teega (paremalt), Irusilla tänavaga (vasakult), Linnuse teega (paremalt) ja Pärnamäe teega (vasakult). Viimane ristmik asub ühtlasi Tallinna, Viimsi valla ja Jõelähtme valla kolmikpunktis.

 Hoonestus 
 Narva maantee 1, Hobujaama tänava Viru väljaku poolsel nurgal Viru keskuse vastas paikneb ajalooline Postimaja (Tallinna peapostkontori hoone, endine Eesti Posti peakontor). Selle arhitektid on Raine Karp ja Mati Raigna. Hoone valmis 1980. 2013. aastal lõpetatud ümberehituste tulemusel valmis ajaloolises Postimajas linna kaubanduskeskus, kus on 7100 ruutmeetrit kaubanduspinda.
 Narva maantee 1a, aadressil Narva mnt 1a // Viru väljak 2a (Postimajast vanalinna pool Viru hotelli vastas) on Nordic Hotelsi hotell Forum. Hoone arhitekt on Indrek Allmann. Hoone valmis 2007. Varem olid seal parkla ja taksopeatus.
 Narva maantee 2 asub kuuekorruseline kivist kortermaja äripindadega alumisel korrusel. Hoones tegutsevad äriettevõtted ja tegutses kauplus Tallinn. Enne Teist maailmasõda kavandati kinnistule Narva mnt 2 (toonase aadressiga Narva mnt 10) kindlustusselts Eesti Lloydi hoonet.
 Narva maantee 4 hoone projekteeris arhitekt Jüri Karu Eesti NSV Teenindusministeeriumile. Tänapäeval asub hoones Coop Pank ning tegutsesid Eesti Entsüklopeediakirjastus ja raamatupood.
 Narva maantee 5 kinnistul (algselt Narva mnt 13) asub Foorumi Keskus. Narva maantee 3 asus bensiinijaam ja puumaja, mis lammutati 1979. aastal. Foorumi Keskus, mis ehitati 2007. aastal, sisaldab äripindu ja kortereid. Hoone esimesel korrusel on kauplused ja restoranid. Büroohoone esimesel korrusel on kaubandustänav, mis ühendab Hobujaama tänavat ja Narva maanteed. Ülemistel korrustel asuvad büroopinnad. 2022. aastast on Foorumi Keskuse omanik Urmas Sõõrumaale kuuluv US Real Estate.Sõõrumaa ostab Rotermanni kõrval asuva Foorumi Keskuse Tallinnas, www.err.ee, 24.08.2022
 Narva maantee 7 asub äri- ja eluhoone Triumph Plaza. Triumph Plaza ärikeskuse hoone on ehitatud 1980. aastal ja täielikult renoveeritud 2006. aastal. Hoonet hakati ehitama 1977. aastal ja see valmis 1980. aastatel. Kolmest korpusest koosnev hoone oli varem ETKVL-i haldus- ja tootmishoone.
 Narva maantee 7b asub kaheksakorruseline Zenith Ärimaja.
 Narva maantee 7c asub hotell Park Inn by Radisson Central. Algselt ETKVL ühiselamu.
 Narva maantee 8 asub 1956. aastal ehitatud hoone, arhitekt Paul Härmson. Kuni 1991. aastani tegutses hoones Nõukogude armee sõjakomissariaadi Eesti NSV osakond, pärast Eesti taasiseseisvumist Kaitsejõudude PeastaapKaitsejõudude peastaap soovib kolida, Sõnumileht: SL, nr. 40, 11 veebruar 1998 ja hilisem Eesti Reservohvitseride Kogu kontor.
pisi|Narva maantee 9
 Narva maantee 9 on elamu-koolihoone. Arhitektid Mart Port ja Heili Härmson-Volberg, valmis 1956. aastal. Hoone ehitati ETKVL-i elamuks ja kaubanduskooliks. Hoone on valminud 1953. aasta Narva maantee hoonestuskava järgi, mis nägi ette tänavaosa väljaehitamise klassitsistliku ansamblina. Maja arhitektuurivorm on tuletatud stalinistliku ansamblikujunduse tüüpvõttest: püloonimotiiv ehk tänavaseinast eenduv tornipaar, millega kujundati linnades laiematelt tänavalõikudelt üleminekut kitsamatele. Elamu on ehitatud üleliidulise tüüpsektsiooni alusel, fassaad on kaunistatud kaarakende, portaalide, lodžade ja eklektilise ornamendiga. Tänavatasandil asusid ühiselamu, arstikabinet ja töökojad, ülemistel korrustel korterid. Eenduvas osas oli koolihoone klassiruumide, võimla ja abiruumidega. Tänapäeval on koolihoone kasutusel büroohoonena.
 Narva maantee 9a (algselt Narva mnt 27) on kinnistu, kuhu ETK kavatses 1939. aastal ehitada viiekorruselise kivimaja ETK-ga seotud ühistegevuse organisatsioonide ja ettevõtete tegevuseks. Taastatud pärast teist maailmasõda 1956. aastal.
Narva mnt 9j, 2018. aastal renoveeritud majutusasutus City Yard Inn Hotel. Eelnevalt Maksu- ja Tolliameti kasutuses olnud hoone.
 Narva maantee 10 (algselt Narva mnt 30) viiekorruseline Ernst Aringu maja valmis 1939. aastal, arhitekt Eugen Sacharias. Hoones asusid Eesti Ühistute Liit ja ajalehe Ühistegelised Uudised ning IV ja V korrusel Sotsiaalministeeriumi Tervishoiu ja Hoolekande Talitus, mis enne hoone valmimist asusid Toompeal Toomkooli tänav 7. Narva mnt 30 ja Reimani tänava nurgal asus M. Laas ja J. Kullamaa pagari- ja kondiitriäri. Teise maailmasõja ajal põles hoone 1944. aasta 9. märtsi suurpommitamise ajal seest tühjaks. Hoone taastati pärast sõda, Narva kohviku maja.
pisi|Eesti Rahvusraamatukogu ajutine hoone, Narva maantee 11
 Narva maantee 11 asub Eesti Rahvusraamatukogu ajutineRahvusraamatukogu kolib tuleval aastal ajutiselt endisesse Danske panga majja, kultuur.err.ee, 21.05.2021 hoone. 1935. aastal asutatud Raadio-Elektrotehnika Tehase (RET), Mart Porti ja Roman Urbi projekteeritud Punase RETi suur uus tootmishoone avati Narva maantee ääres 1960. aastal. Aastal 1993 lõpetas ettevõte tegevuse ja pärast seda tehase kvartal Narva maantee 11 avati. Selles renoveeritud hoonetesse kolisid Eesti Ekspress ja Eesti Maapank, hiljem tegutses selles hoones Hüvitusfond. Tehase peahoone ehitati 1997. aastal ümber pangamajaks (arhitektid Jüri Okas ja Marika Lõoke). Esmalt paiknes seal Forekspank, seejärel Optiva Pank, siis Sampo Pank ja Danske Bank.
pisi|Narva maantee 13, Pro Kapitali ärikeskus
 Narva maantee 12, korterelamu (algselt Narva mnt 16).
 Narva maantee 13 // Aedvilja 1, kaubandus-/teeninduspinnaga Pro Kapitali ärikeskus.Pro Kapital Business Centre Algselt 1962. aastal ehitatud Eesti Kaabli tootmishoonena, arhitektid Uno Rosme, Ülo Ilves ja Enno Treiberg.
 Narva maantee 14 (algselt Narva mnt 36), korterelamu.
 Narva maantee 15 // Aedvilja 2 (algselt Narva mnt 45/Aiavilja 2), Anton Suklese maja, arhitekt Alfred Kehva. Algselt neljakorruselisele majale (1933) on hiljem peale ehitatud viies korrus.
 Narva maantee 16, korterelamu.
 Narva maantee 17, äri- ja elamuhoone. 1940. aastal valminud Eugen Sachariase projekti järgi ehitatud algne üürimaja.Leele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 37
 Narva maantee 18, korterelamu. 1939. aastal valminud Eugen Sachariase projekti järgi ehitatud algne Johannes Freybachi üürimaja.
 Narva maantee 19 // 21 // 23, elamu-ärihoone. Narva mnt 19 hoone aadress oli algselt Narva mnt 49 ning Narva mnt 21 oli aastatel 1904–1965 Narva mnt 53 ja 1965–1976 Narva mnt 37. Eesti NSV Riikliku Projekteerimisinstituudi/Eesti Projekti arhitekt Paul Madalik, valmis 1982. aastal. Tallinna TööstuskaubastuErastatavate majandusobjektide nimekiri, Eesti Vabariigi Valitsuse korraldus 12. juulist 1991.a. nr.221-k Kaupluse Kodutarve hoonena tuntud elamurühm on üks 1980. aasta olümpiamängude eelsel ajal projekteeritud ehitistest, mis pidid Pirita poole suunduva Narva maantee ilmet kaasaegsemaks ja esinduslikumaks muutma. Hoone esindab Tallinna kesklinna kohta harvaesinevalt pikka ühtset hoonefronti. Dolomiitplaatidega kaetud fassaad kõlab kokku kõrval asuva Tallinna Ülikooli peahoonega. Hoonekompleks koosneb kahest eraldi vertikaalliigendusega elamust, neid ühendab ühekorruseline plokk kohviku (algselt lastekohvik Vigri) ja äriruumidega. Epp Lankots, EESTI 20. Sajandi arhitektuuri kaitse programm. TALLINNA NÕUKOGUDEAEGNE EHITUSPÄRAND, Tallinn 2009, lk 31.
 Narva maantee 20/1, korterelamu. Ehitusaeg 1903 ja 1934, arhitektid Konstantin Wilcken ja neljas korrus Boris Tšernov (1904–1973). Kinnistu hooviosas asuvad ka puidust hooned 20/2 ja 20/3.
 Narva maantee 24 ja Kreutzwaldi tänav 2 nurgahoone, Center Hoteli hoone
 Narva maantee 25. Narva maantee ja Uus-Sadama tänava vahel asuvad Tallinna Ülikooli ülikoolilinnaku hooned. Tallinna Ülikooli kõige vanem hoone Narva maantee 25 ehitati 1938. aastal Riiklikuks Inglise Kolledžiks ning see on muinsuskaitse all. Maja on hästi säilinud 1930. aastate lõpule iseloomuliku arhitektuuriga hoone (arhitektid Alar Kotli ja Erika Nõva).
 Narva maantee 26 – esimene praeguse F. R. Kreutzwaldi ja Narva maantee nurgakrundi omanik oli Aleksei Epinatjev. 1856. aasta linnaplaanil on nurgakinnistul loetavad mitu hoonet, 1880. aastate linnaplaanil on nurgakinnistu Narva maantee poolsel osal näidatud kolm hoonet. Arvatavasti on sealne suurem (idapoolne) hoone praeguse aadressiga Narva mnt 26. 1886. aastal tehti hoones ümberehitused arhitekt Nikolai Thamme projekti järgi. Hoone on 1997. aastal tunnistatud kultuurimälestiseks.
 Narva maantee 27 on Tallinna Ülikooli Silva hoone, kus asuvad Tallinna Ülikooli bio- ja materjalitehnoloogiate, info- ja kommunikatsioonitehnoloogia, infoühiskonna, keskkonnateadustega) tegelevad instituudid: matemaatika ja loodusteaduste instituut, informaatika instituut, ökoloogia instituut, psühholoogia instituut, riigiteaduste instituut, rahvusvaheliste ja sotsiaaluuringute instituut ning kommunikatsiooni instituut. Senise Narva mnt 27 hoone täieliku ümberehitamise ja Narva mnt 29 laiendamise projekti autor on Ignar Fjuk. Vanas Narva maantee 27 hoones asus Teise maailmasõja ajal sõjavangide hospidal ja pärast sõda Tallinna Sadama haigla.
pisi|Narva maantee 28
 Narva maantee 28 (algselt Narva mnt 46) hoones, mis ehitati 1903. aastal arhitekt Nikolai Thamm noorema projekti järgi, asub Tallinna Muusikakool. Hoone on 1997. aastal tunnistatud kultuurimälestiseks. Eesti Vabadussõja ajal asus hoones Tallinna II Sõjaväehaigla. Aastatel 1932–1940 tegutses selles majas Anna Tõrvand-Tellmanni Inglise Kolledž, kus õppis teiste seas näiteks Sulev Nõmmik.Pisut Tallinna Muusikakooli ajaloost. Tallinna Muusikakooli veebisait.
 Narva maantee 30 (algselt Narva mnt 48) asuv juugendvilla valmis 1912–1913 ehitustehnik N. Sapošnikovi allkirjaga projekti järgi. Kompaktse põhiplaaniga villa on oma välisilmelt üsna tagasihoidlik, mõjudes paviljonilaadsena. Eramu keskmes on läbi kahe korruse ulatuv kaminaga trepihall, nn Inglise hall. Esimesel korrusel ümbritsevad seda avalikud ruumid – söögituba, väärispuidust seinatahveldisega esinduskabinet jt. Ülakorrusel paiknesid magamistoad ja avar, aknaga vannituba. Maja välisilme on terviklikuna säilinud. Hoone on 1997. aastal tunnistatud kultuurimälestiseks. Hoones asub Türgi suursaatkond Tallinnas.
 Narva maantee 31 korterelamu arhitekt on Miia Masso, elamu valmis 1987. aastal. Hoone ehitati Eesti Merelaevanduse tellimusel korterelamuks, majja projekteeriti lisaks korteritele ka haldusruumid, kaupluseruumid ja söökla. Hoone on Pirita poolt tulles efektne sissejuhatus kesklinna tihedalt hoonestatud alale. Fassaadikujundus meenutab kaasaegsete kruiisilaevade arhitektuuri. Maja põhiosa on viimistletud heleda dolomiitplaadiga. Elamu hooviosa on kujundatud terrassidena. Trepikojad, köögid ja elutoad on tänava pool, magamistoad hoovi pool. Hoone on üks jõulisemaid ja efektsemaid 1980. aastate postmodernismist mõjutatud korterelamuid Tallinna kesklinnas. Epp Lankots, EESTI 20. SAJANDI ARHITEKTUURI KAITSE PROGRAMM. TALLINNA NÕUKOGUDEAEGNE EHITUSPÄRAND, Tallinn 2009, lk 32
pisi|Narva maantee 32
 Narva maantee 32 asub kahekorruseline historitsistlik puitelamu, mis on ilmselt üks vanemaid säilinud kultuurimälestiseks tunnistatud kahekorruselisi puitmaju Tallinnas. Hoone täpne ehitusaeg ei ole teada, 1865. aasta Tallinna kinnisvarade inventariseerimise ajal oli seal kahekorruseline puitelamu juba olemas. Hoone praegune ilme pärineb 1875. aastast, ümberehituse projekti tegi arhitekt Nikolai Thamm vanem, kes hiljemalt sellest ajast oli ise selle maja omanik. Hoone sisemist ruumijaotust on korduvalt muudetud, hoovis asunud puidust teenijatemaja (Narva mnt 34) lammutati Nõukogude ajal.
 Narva maantee 33/37, elamu koos äripindadega esimesel korrusel
 Narva maantee 36, Nõukogude ajal paiknes hoones Balti Laevastiku muuseum.
 Narva maantee 38, 1982. aastal ehitatud seitsmekorruseline äri- ja elamuhoone, äripindadega esimesel korrusel.
 Narva maantee 40, algelt Maria von Stenbock üürimaja. Renoveeritud, üürimaja Avangard.
 Narva maantee 44, korterelamu. Hoone on ehitatud 1911. aastal ja projekteeritud arhitekt Aleksandr Jaroni poolt
 Narva maantee 48 asuvas 1910. aasta paiku ehitatud, arhitekt Otto Schotti projekteeritud hoones, asus 1981. aastast Sotsiaalministeeriumi Tallinna Tervisekaitsetalitus.
pisi|Narva maantee 50, Kadrioru apteegi hoone
 Narva maantee 50 ja Vilmsi tänava nurgal asub ajalooline klassitsistlikus stiilis ühekorruseline Kadrioru apteegi hoone, mis valmis kubermanguarhitekt Christoph August Gableri projekti järgi aastail 1844–1845. 1873. aastal avas proviisor Georg Heinrich Haetge hoones apteegi, rahuldamaks Kadriorus suvitava Peterburi koorekihi vajadusi. 1989. aastal võttis Tallinn hoone muinsuskaitse alla ja 1997. aastal kanti see riiklike kultuurimälestiste nimekirja.
pisi|Endine Kohvik Kadriorg Narva maantee 92 hoone 
 Narva maantee 51, Eesti Metodisti Kiriku kirikuhoone. Narva maantee ja Petrooleumi tänava ristmikul asus varem 1910. aastal konsul Erik Gahlnbäcki tellimusel ehitatud paekivist kaubahoone (arhitekt Otto Schott) eri kaupluste-äride-kontoritega, mis rahvasuus on teadmata põhjustel omandanud hoopis kitsarööpmelise raudtee jaamavahi-valvurimajakese kuulsuse; hoone lammutati 1990. aastatel.
 Narva maantee 55, hilisjuugendi ja art déco sugemetega kahekorruseline esinduslik korterelamu, kultuurimälestis nr 8497. Arhitekt Aleksander Wladovsky.
 Narva maantee 57, art déco ja hilisjuugendlike mõjutustega funktsionalistlikus stiilis esinduslik korterelamu, kultuurimälestis nr 8174. Arhitekt Aleksander Wladovsky.
 Narva maantee 57, Olive Spa
 Narva maantee 63,Urmas Tooming, Stalinistliku arhitektuuri üks kujukaid näiteid Narva maantee 63 hoone lammutatakse, Tallinna Postimees, 20. november 2008 Kadrioru Ärikeskus, kus asub neli neljakorruselist äri- ja kontorihoonet.
 Narva maantee 65 asus ETKVL-i Tallinna Spordiklubi staadion
 Narva maantee 65A asus Kadrioru lõbustuspark ja Kadrioru tivoliKadriorus avati tivoli, epl.delfi.ee, 20.05.1996
 Narva maantee 67, endise Kadrioru lõbustuspargi alal on uusehitised: viiekorruselised korterelamud ja viiekorruselised äripindadega korterelamud,Kadrioru tivoli alale kerkivad viiekorruselised elamud, www.postimees.ee, 29. juuni 2007Kadriorgu Tivoli elurajooni kerkib veel rohkem kortermaju, kodustiil.elu24.ee, 28. september 2015
Narva maantee 70, (algselt Narva mnt 78), kolmekorruseline korterelamu, Anton Alfred Rei maja, arhitekt Karl Tarvas
 Narva maantee 76, kahekorruseline kortermaja
 Narva maantee 77, endise Põhja Paberi- ja Puupapivabriku direktori Emil Fahle suvemaja majandushooneNarva mnt 77, www.eestigiid.ee
 Narva maantee 78, kolmekorruseline kortermaja, kus aastatel 1940–1941 ja 1944–1952 elanud kirjanik August Alle ja rahvakunstnik näitleja Paul Pinna. 1950. aastail elasid selles majas ka luuletajad August Sang ja Kersti Merilaas.Narva mnt 78, www.eestigiid.ee
 Narva maantee 80 asusidKadriorus algasid muinsuskaitsealuse supelsalongi lammutustööd, err.ee, 04.07.2024 1813. aastal rajatud Kadrioru  raehärra Benedict Georg Witte (1746–1816)  supelsalongi juurde kuulunud nn vannimaja ehk vesiravila (ehitismälestis nr 8175) ja majandushoone (ehitismälestis nr 8176).
Narva maantee ääres, Lahe tänav 6 asub Ukraina Suursaatkond Eestis
 Narva maantee 81, endine Tannenhofi või Julius Pfaffi suvemõis.Pfaffi suvemõisa häärber, MUINSUSKAITSEAMET, TALLINNA KULTUURIVÄÄRTUSTE AMET, EESTI KUNSTIAKADEEMIA MUINSUSKAITSE JA RESTAUREERIMISE OSAKOND MUINSUSKAITSERAAMAT 2010 lk 34 Kaitseliidu Tallinna maleva staabi hoone
 Narva maantee 90 asus Voldemar Herkeli projekteeritud kohvik Kadriorg ehk Must Luik, mille kohale ehitati uus kolmekorruseline külaliskorteritega hoone. Kinnistul asub taastatud Villa Mon Repos, mis ehitati suvitusvillaks, kuid kus on hiljem olnud ka restoran. Hoone tunnistati 1997. aastal kultuurimälestiseks.
 Narva maantee 91, endine 19. sajandi II poolel ehitatud Burchardi suvemõisa hoone
 Kadrioru park, mälestussammas Russalka, Amandus Adamson, 1902.
 Narva maantee 95, Tallinna Lauluväljak
 Narva maantee 98, Hiina suursaatkond Tallinnas
 Narva maantee 108, Hiina suursaadiku residents, endine Ernst Boustedti projekteeritud Villa Favorita. Alates 1940. aastatest olid hooned Narva maantee 108/108a Nõukogude armee valdusesVabariigi Valitsuse 20. juuli 1993. a korraldus nr 432-k, RT I 1993, 53, 741
 Narva maantee 112, villa - enne teist maailmasõda Rotermanni suvila
 Narva maantee 116, asus Oru kauplusehoone
 Narva maantee 122, korterelamu
 Narva maantee 126, Georg Eggersi 1843–1844 rajatud Hundikuristiku lubjatehase varemed (tunnistatud 1997. a kultuurimälestiseks) (vaadatud 9. veebruaril 2025)
 Narva maantee 128, korterelamu.

 Galerii 

 Viited 

 Välislingid 

 Askur Alas, Tallinna isehävinevad majad, II OSA: Tragöödia Kadriorus; Eesti Ekspress, 10. detsember 2008

Kategooria:Kesklinna linnaosa tänavad
Kategooria:Lasnamäe linnaosa tänavad